Euroopa Kohtu (üheksas koda) 20. novembri 2025. aasta kohtuotsus – Euroopa Komisjon versus Iirimaa
(kohtuasi C-204/24)1
(Liikmesriigi kohustuste rikkumine – Keskkond – Direktiiv 2000/60/EÜ – Ühenduse veepoliitika – Täielikult ja nõuetekohaselt üle võtmata jätmine)
Kohtumenetluse keel: inglise
Pooled
Hageja: Euroopa Komisjon (esindajad: L. Armati ja E. Sanfrutos Cano)
Kostja: Iirimaa (esindajad: Chief State Sollicitor M. Browne, S. Finnegan ja A. Joyce, keda abistasid C. Donnelly, SC, ja D. Fennelly, BL)
Resolutsioon
Kuna Iirimaa ei ole õigesti ja täielikult üle võtnud Euroopa Parlamendi ja nõukogu 23. oktoobri 2000. aasta direktiivi 2000/60/EÜ, millega kehtestatakse ühenduse veepoliitika alane tegevusraamistik, artikli 2 punkti 38, artikli 4 lõiget 2, artikli 5 lõiget 2, artikli 7 lõiget 3, artikli 9 lõiget 2, artikli 11 lõike 3 punkte a–d (põhjavett käsitlevas osas), artikli 11 lõike 3 punkti e, artikli 11 lõike 3 punkti i (pinnavett käsitlevas osas), artikli 11 lõike 3 punkti l (põhjavett käsitlevas osas), samuti II lisa punkte 1.4 ja 1.5 ning V lisa punkte 1.3.1–1.3.5 ja punkti 2.4.5 esimest lõiku, siis on Iirimaa rikkunud oma sellest direktiivist tulenevaid kohustusi.
Jätta hagi ülejäänud osas rahuldamata.
Mõista kohtukulud välja Iirimaalt.
____________
1 ELT C, C/2024/3314.